แนวโน้มดัชนีเช้ามีลุ้นขึ้น
นักวิเคราะห์ฯคาดตลาดหุ้นไทยเช้านี้ยังมีลุ้นขึ้น แต่ให้ระวังแรงขายทำกำไร
7 ก.ค. 2553

นักวิเคราะห์ฯคาดตลาดหุ้นไทยเช้านี้ยังมีลุ้นขึ้น แต่ให้ระวังแรงขายทำกำไร
นายเจริญ เอี่ยมพัฒนธรรม ผู้อำนวยการฝ่ายวิเคราะห์  บล.เคที ซีมิโก้ กล่าวว่า ตลาดหุ้นไทยเช้านี้ยังมีโอกาสที่จะขยับตัวขึ้นได้ แต่ในระหว่างเทรดอาจมีแรงขายทำกำไรเกิดขึ้น เช่นเดียวกับตลาดหุ้นอื่นในภูมิภาคบางตลาด แต่โดยรวมแล้วตลาดภูมิภาคมีการเคลื่อนไหวทั้งในแดนบวก-ลบ 
ทั้งนี้ มองว่าตลาดฯยังคงเป็นลักษณะของการ"เทรดดิ้ง"อยู่ โดยมีปัจจัยหนุนจากการคาดการณ์ผลประกอบการงวดไตรมาส 2/53 ของบริษัทจดทะเบียนที่จะทยอยประกาศออกมา อย่างไรก็ดีจะให้ดีหุ้นในกลุ่มพลังงานจะต้องปรับตัวขึ้นมาด้วย สำหรับปัจจัยตลาดฯขณะนี้ก็ยังไม่ได้มีอะไรใหม่เข้ามา 
ในด้านปัจจัยต่างประเทศก็ยังเฝ้าดูสถานการณ์ในยุโรปอยู่ ซึ่งในต่างประเทศเองก็จะมีการประกาศผลประกอบการของสถาบันการเงินด้วยเช่นกัน หากผลประกอบการออกมาดีก็น่าจะทำให้ปัญหาดูเบาลง ดังนั้นจึงเห็นได้ว่าความหวังของตลาดฯยังมีอยู่บ้างเหมือนกันพร้อมให้แนวรับ 804 จุด แนวต้าน 820 จุด